### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens foranstående indstilling af 8. marts 2021.

### Resumé

Mindst hvert 6. år skal Byrådet vedtage en plan for håndtering af affald i [adresse].

Forslaget til ny affaldsplan for perioden 2021-2026, ”På vej mod et cirkulært [adresse]”, skal i offentlig høring i 8 uger inden endelig vedtagelse. Planen lægger op til 4 overordnede mål:

55% genanvendelse i 2025: Målet om 55% genanvendelse opnås ved, at aarhusianerne sorterer i ti typer affald derhjemme og får flere muligheder for sortering i midtbyen.

7.000 tons CO2 mindre om året i 2024-2026: CO2-udledningen reduceres vha. CO2-neutral transport ved indsamling af affald og at aarhusianerne sorterer i ti typer affald derhjemme.

Tredobling af genbrug i 2026: Andelen af direkte genbrug øges og flere muligheder for reparation skabes vha. mere genbrug på genbrugsstationerne, mere genbrug i boligområder samt mere reparation og mindre affald.

10 cirkulære materialestrømme i 2021-2026: Mængden af materialer, der indgår i ny produktion øges via partnerskaber om affald som direkte råvarer og materialer i cirkulære strømme.

### Indstilling

At 1) Byrådet sender forslag til affaldsplan for 2021-2026 i offentlig høring i 8 uger.

### Sagens forløb

03-03-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-03-2021 Magistraten
Fremsendes til [adresse] med bemærkning, at Magistraten i mødet den 8. marts 2021 anbefaler, at byrådet tiltræder Magistratsafdelingen for Teknik og Miljøs indstilling af 17. februar 2021.
 24-03-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts 2021 har vedtaget Magistratens foranstående indstilling af 8. marts 2021.